Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin COVID-19aren aurkako txertoaren hirugarren dosiari buruz Cristina Ibarrola Guillén andreak egindako galderaren erantzuna, Foru Diputazioak emana. Galdera 2021eko irailaren 13ko 100. Nafarroako Parlamentuko Aldizkari Ofizialean argitaratu zen.

Iruñean, 2021eko urriaren 26an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola Guillén andreak idatziz erantzuteko galdera aurkeztu du (10-21-PES-00251). Bertan informazio hau eskatu du: “Zer jarrera defendatu du Nafarroako ordezkaritzak Osasun Sistema Nazionalaren Txertoen Ponentzian COVID-19aren aurkako txertoaren hirugarren dosiari dagokionez?

Noiz bildu da ponentzia hori gaia aztertzeko eta noizkoa da Ponentziak Osasun Sistema Nazionalaren Osasun Publikoko Batzordeari egindako gomendioa?

Pandemian zehar Txertoen Ponentziaren erabakiak jaso al dira ponentziako kideei igorritako aktetan?

Pandemia baino lehen, Txertoen Ponentziaren erabakiak jasotzen al ziren batzordekideei igorritako aktetan?”. Hona Nafarroako Gobernuko Osasuneko kontseilariak ematen dion informazioa:

– Zer jarrera defendatu du Nafarroako ordezkaritzak Osasun Sistema Nazionalaren Txertoen Ponentzian COVID-19aren aurkako txertoaren hirugarren dosiari dagokionez?

Ponentzian defendatu da hirugarren dosia ematea egoitzetan elkarrekin bizi direnei, 7. taldeari eta farmako immunoezabatzaileak hartzen dituzten pertsonei, eta 70 urtetik gorakoei.

– Noiz bildu da ponentzia hori gaia aztertzeko eta noizkoa da Ponentziak Osasun Sistema Nazionalaren Osasun Publikoko Batzordeari egindako gomendioa?

Ponentzia abuztuko, iraileko eta urriko asteazkenetan bildu da gai horiek aztertzeko.

– Pandemian zehar Txertoen Ponentziaren erabakiak jaso al dira ponentziako kideei igorritako aktetan?

Pandemian zehar ez da erabakien aktarik igorri. Horren ordez, argitaratu diren bederatzi txertaketa-estrategietan jaso dira erabaki horiek.

– Pandemia baino lehen, Txertoen Ponentziaren erabakiak jasotzen al ziren batzordekideei igorritako aktetan?

Pandemia baino lehen erabakien laburpen-aktak banatzen ziren, berehala egiten ez bazen ere.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko urriaren 26an

Osasuneko kontseilaria: Santos Indurain Orduna